OpenLLM-France/wikimedia huggingface dataset:
# Oncorhynchus masou

Oncorhynchus masou és una espècie de peix de la família dels salmònids i de l'ordre dels salmoniformes.

## Subespècies

* Oncorhynchus masou formosanus (Jordan & Oshima, 1919). Els mascles poden assolir 30 cm de longitud total. Menja principalment insectes. i viu en zones d'aigües dolces subtropicals. És un endemisme de Taiwan.
* Oncorhynchus masou macrostomus (Günther, 1877). Els mascles poden assolir 50 cm de longitud total i 1.540 g de pes. Viu en zones d'aigües dolces, salobres i marines temperades. És endèmic de l'oest del Japó.
* Oncorhynchus masou masou (Brevoort, 1856). Els mascles poden assolir 79 cm de longitud total i 10 kg de pes. És ovípar i enterra els ous en nius sense protecció. Menja principalment insectes, però també crustacis petits i peixos. A Rússia és depredat per Anotopterus pharao. Viu en zones d'aigües dolces, salobres i marines temperades (65°N-34°N, 127°E-158°E) fins als 200 m de fondària. Es troba al Mar d'Okhotsk, el Mar del Japó, el nord del Japó i l'est de la península de Corea. Es comercialitza fresc i congelat, i és consumit rostit o enfornat.

## Referències

* ↑ Wang, S. (ed.), 1998, China red data book of endangered animals. Pisces. National Environmental Protection Agency. Endangered Species Scientific Commision. Science Press, Beijing, República Popular de la Xina. 247p.
* 1 2 3 FishBase (anglès)
* ↑ Chung, L., 1995. Taiwan's treasure fish on way to extinction. The Phil. Star. (18 d'abril de 1995):25.
* ↑ Shen, S.C. (ed.), 1993. Fishes of Taiwan. Department of Zoology, National Taiwan University, Taipei. 960 p.
* 1 2 Masuda, H.; Amaoka, K.; Araga, C.; Uyeno, T.; Yoshino, T. 日本産魚類大図鑑 (Enciclopèdia japonesa del peix) (en japonès). 1. 東海大学出版会 (Tokai University Press), 1984. ISBN 9784486050544.
* ↑ IGFA, 2001. Base de dades de registres de pesca IGFA fins al 2001. IGFA, Fort Lauderdale, Florida, Estats Units.
* 1 2 3 FishBase (anglès)
* ↑ «Oncorhynchus masou». Catalogue of Life. (anglès)
* ↑ Fadeev, N.S., 2005. Guide to biology and fisheries of fishes of the North Pacific Ocean. Vladivostok, TINRO-Center. 366 p.
* 1 2 Frimodt, C., 1995. Multilingual illustrated guide to the world's commercial coldwater fish. Fishing News Books, Osney Mead, Oxford, Anglaterra. 215 p.
* 1 2 3 4 FishBase (anglès)
* ↑ Breder, C.M. i D.E. Rosen, 1966. Modes of reproduction in fishes. T.F.H. Publications, Neptune City (Estats Units). 941 p.
* ↑ FishBase (anglès)
* ↑ Fedorov, V.V., I.A. Chereshnev, M.V. Nazarkin, A.V. Shestakov i V.V. Volobuev, 2003. Catalog of marine and freswater fishes of the northern part of the Sea of Okhotsk. Vladivostok: Dalnauka, 2003. 204 p.
* ↑ Kiso, K. i Y. Matsumiya, 1992. Growth of fluviatile form masu salmon Onchorhynchus masou in southern Sanriku District, Honshu, Japan. Nippon Suisan Gakkaishi 58(1):9-13.
* ↑ Chyung, M.-K., 1977. The fishes of Korea. Il Ji Sa Publishing Co. Seül, Corea del Sud. 727 p.

## Enllaços externs

* AQUATAB (anglès)
# Pontinvrea

Pontinvrea (en lígur: O Ponte) és un comune (municipi) a la província de Savona, a la regió italiana de la Ligúria, situat uns 40 km a l'oest de Gènova i uns 15 km al nord-oest de Savona.
El municipi de Pontinvrea conté les frazioni (pobles o llogarets) de Giovo Ligure i Ferriera.
Pontinvrea limita amb els següents municipis: Albisola Superiore, Cairo Montenotte, Giusvalla, Mioglia, Sassello i Stella.
# Porc nadiu lituà

El porc nadiu lituà (lituà: Lietuvos vietinė) és una varietat local del porc domèstic (Sus scrofa domesticus) originària de Lituània. Aquesta raça (en sentit ampli) es remunta a temps antics, i és una varietat de porc més antiga a Europa. És una raça de mida mitjana.
Les característiques típiques del porc nadiu lituà inclouen les barbes al coll, i en general grans taques negres en el cos, però les variacions de color inclouen blanc i negre, el gingebre, negre i tricolor. Tenen un temperament amistós. És insensible al sol, aquests porcs són adequats per al pasturatge.
Les característiques del porc nadiu lituà van ser utilitzats en la producció del porc blanc lituà, una raça estandarditzada, i moltes races russes. Ara els porcs nadius lituans són molt rars, fins i tot a Lituània i en greu perill d'extinció. Tanmateix, des de l'any 1993 un grup de prop de 200 animals es conserven a l'Institut de Ciències Animals.

## Referències

* ↑ Institute of Animal Sciences, page Arxivat 2007-10-07 a Wayback Machine., la descripció de les seves activitats, inclosa la preservació de la raça de porc. (anglès)

## Enllaços externs

* Porc nadiu lituà, foto de Flickr
* Porc nadiu lituà, pinigukarta.lt Foto
# Earlimart

Earlimart és una població dels Estats Units a l'estat de Califòrnia. Segons el cens del 2000 tenia 6.583 habitants.

## Demografia

Segons el cens del 2000, Earlimart tenia 6.583 habitants, 1.501 habitatges, i 1.319 famílies. La densitat de població era de 1.264,5 habitants/km².
Dels 1.501 habitatges en un 59,1% hi vivien nens de menys de 18 anys, en un 59,9% hi vivien parelles casades, en un 18,9% dones solteres, i en un 12,1% no eren unitats familiars. En el 8,8% dels habitatges hi vivien persones soles el 4,5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 4,39 i el nombre mitjà de persones que vivien en cada família era de 4,61.
Per edats la població es repartia de la següent manera: un 42,3% tenia menys de 18 anys, un 12,9% entre 18 i 24, un 25,7% entre 25 i 44, un 13,1% de 45 a 60 i un 6% 65 anys o més.
L'edat mediana era de 22 anys. Per cada 100 dones de 18 o més anys hi havia 104,9 homes.
La renda mediana per habitatge era de 21.299 $ i la renda mediana per família de 21.544 $. Els homes tenien una renda mediana de 20.653 $ mentre que les dones 18.438 $. La renda per capita de la població era de 7.169 $. Entorn del 38,1% de les famílies i el 41,9% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Earlimart». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 17 juliol 2010].
* ↑ «Geographic Comparison Table- Earlimart». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 17 juliol 2010].
# Earlville (Nova York)

Earlville és una població dels Estats Units a l'estat de Nova York. Segons el cens del 2000 tenia 791 habitants.

## Demografia

Segons el cens del 2000, Earlville tenia 791 habitants, 298 habitatges, i 219 famílies. La densitat de població era de 282,8 habitants/km².
Dels 298 habitatges en un 36,2% hi vivien nens de menys de 18 anys, en un 55,4% hi vivien parelles casades, en un 13,8% dones solteres, i en un 26,2% no eren unitats familiars. En el 20,5% dels habitatges hi vivien persones soles el 8,4% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,65 i el nombre mitjà de persones que vivien en cada família era de 3,03.
Per edats la població es repartia de la següent manera: un 27,2% tenia menys de 18 anys, un 7,3% entre 18 i 24, un 27,7% entre 25 i 44, un 24,4% de 45 a 60 i un 13,4% 65 anys o més.
L'edat mediana era de 38 anys. Per cada 100 dones de 18 o més anys hi havia 87 homes.
La renda mediana per habitatge era de 32.500 $ i la renda mediana per família de 33.654 $. Els homes tenien una renda mediana de 27.381 $ mentre que les dones 24.038 $. La renda per capita de la població era de 15.383 $. Entorn del 9% de les famílies i l'11,8% de la població estaven per davall del llindar de pobresa.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Earlville». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 9 agost 2010].
* ↑ «Geographic Comparison Table- Earlville». American Fact Finder. Oficina del Cens dels Estats Units, 12-01-2010.
# Precaffrocrambus

Precaffrocrambus és un gènere monotípic d'arnes de la família Crambidae. Conté només una espècie, Precaffrocrambus manyarae, que es troba a Tanzània.

## Referències

* ↑ «GlobIZ search». Global Information System on Pyraloidea. [Consulta: 8 febrer 2019].
* ↑ Afro Moths
# Don Celes

Don Celes Carovius, més conegut senzillament com a Don Celes, és el nom del personatge protagonista d'una tira còmica publicada diàriament pel periodista Luis del Olmo Alonso (més conegut simplement com a Olmo). Les primeres tires còmiques d'aquest personatge es van publicar el 1945 al diari La Gaceta del Norte, i posteriorment, el 1969, va passar a publicar-se a la contraportada d'El Correo, on encara es publica en l'actualitat, així com en altres diaris destacats, com El Diario Montañés de Cantàbria, i també El Diario Vasco.

## El personatge

Don Celes és un home d'edat indeterminada, encara que indubtablement adult, amb un cridaner mostatxo negre, i igual que la seva dona, Peronella Pilonga, va ser batejat per Aureliano López Becerra, director de La Gaceta del Norte. La tira és sempre muda, i el seu humor es basa en les desventures del seu protagonista, un antiheroi que sol acabar cada lliurament copejat, enganyat o perseguit per un gos furiós.

## Referències

* 1 2 Olmo Alonso, 1995.
* ↑ Méndez, Julián «Olmo: Yo soy el esclavo de Don Celes» (en castellà). El Correo, 12-12-2012.

## Bibliografia

* Olmo Alonso, Luis del. Don Celes, un bilbaíno de tinta china. Cincuenta aniversario (en castellà). Bilbao: Bilbao Bizkaia Kutxa, 1995.

## Enllaços externs

* «Homenaje a Don Celes por su 60 aniversario, de mano de otros dibujantes de cómic» (en castellà). El Correo Digital.
* Bacigalupe, Daniel. «En fiestas, Don Celes huiría de las zonas de barullo» ( PDF) (en castellà). bilbao.net, 2006.
# Publi Corneli Dolabel·la (procònsol)

Publi Corneli Dolabel·la (llatí: Publius Cornelius Dolabella) va ser un magistrat romà. Era fill del cònsol de l'any 10 aC Publi Corneli Dolabel·la.
Dolabel·la va ser nomenat procònsol d'Àfrica durant el regnat de Tiberi (anys 23 i 24) i en el seu govern va obtenir una completa victòria sobre el rei númida Tacfarines. Però, encara que havia estat un adulador de Tiberi aquest no li va concedir els honors del triomf, per evitar que l'administració del governador anterior, Quint Juni Bles, que era oncle de Sejà, quedés enfosquida per aquest èxit.
L'any 27 va cooperar amb Domici Afer en l'acusació contra el seu propi parent Quintili Var.

## Referències

* ↑ Smith, William (ed.). Dictionary of Greek and Roman Biography and Mythology. Vol. I. Londres: Walton and Maberly, 1841, p. 1060.
# Publi Corneli Dolabel·la (pretor)

Publi Corneli Dolabel·la (llatí: Publius Cornelius Dolabella) va ser un magistrat romà.
Va ser nomenat pretor urbà l'any 67 aC, any en què alguns suposen que Ciceró va defensar Aule Cecina.
Probablement va obtenir la província d'Àsia com la seva província després de ser pretor, però amb títol de procònsol, ja que Valeri Màxim esmenta un Dolabel·la com a procònsol d'Àsia.

## Referències

* 1 2 Smith, William (ed.). Dictionary of Greek and Roman Biography and Mythology. Vol. I. Londres: Walton and Maberly, 1841, p. 1058.
* ↑ Ciceró. Defensa d'Aulus Cecina.
# Publi Corneli Ceteg (pretor 184 aC)

Publi Corneli Ceteg (llatí: Publius Cornelius Cethegus) va ser un magistrat romà.
El càrrec més alt que va exercir va ser el de pretor, l'any 184 aC, en què va succeir a Publi Corneli Ceteg, que probablement era el seu cosí.

## Referències

* ↑ Smith, William (ed.). Dictionary of Greek and Roman Biography and Mythology. Vol. I. Londres: Walton and Maberly, 1841, p. 675.
# Dörflingen

Dörflingen és un municipi del cantó de Schaffhausen (Suïssa).

## Referències

* ↑ «Liste officielle des communes de la Suisse - 01.01.2021» (en francès). Oficina Federal d'Estadística. [Consulta: 8 gener 2021].
# El Cubo de Tierra del Vino

El Cubo de Tierra del Vino és un municipi de la província de Zamora, a la comunitat autònoma de Castella i Lleó. Limita al nord amb Peleas de Arriba, al sud amb la província de Salamanca, a l'est amb El Maderal i Cuelgamures, i a l'oest amb Mayalde.

## Demografia

Evolució demogràfica :
| 1991 | 1996 | 2001 | 2004 |
| 493 | 507 | 465 | 445 |
# El Cubo de Don Sancho

El Cubo de Don Sancho és un municipi de la província de Salamanca a la comunitat autònoma de Castella i Lleó. Limita al Nord amb Cipérez, a l'Est amb Garcirrey, Pelarrodríguez i Buenamadre, al Sud amb La Fuente de San Esteban i Boada i a l'Oest amb Villares de Yeltes i Pozos de Hinojo.

## Demografia

Evolució demogràfica :
| 1991 | 1996 | 2001 | 2004 |
| 678 | 620 | 584 | 545 |
# Quercus longinux

Quercus longinux és una espècie de roure que pertany a la família de les fagàcies i està dins del subgènere Cyclobalanopsis, del gènere Quercus.

## Descripció

Quercus longinux és un arbre de 15 m d'alçada, tronc de 0,6 m de DAH. Les branques són glabres, lenticel·lades, lenticel·les oblongues. El pecíol d'1 a 2 cm és glabre. El limbe de la fulla és ovat-lanceolat a estretament oblong-el·líptic, de 6-8 × 2-2,5 cm, abaxialment farinosa o amb pèls simples adnats, adaxialment de color verd brillant, base cuneada, marge apical 1/2 serrat, l'àpex és acuminat a caudat; nervis secundaris 7-9 a cada costat del nervi central. Les cúpules amb forma de bol, 8-9 mm × 1-1,2 cm, que tanca aproximadament 1/2 de les glans, a l'exterior són tomentoses de color marró grisenc, amb una paret fina. Les bràctees en 6-8 anells i marge dentant. Les glans són ovoides a ovoides-el·lipsoides, d'1,2 × 0,9 cm aproximadament; més estretes que la de la majoria d'altres espècies del subgènere. Les cicatrius de les glans són convexes i els estils són persistent, curts. Les flors floreixen entre març i maig i fructifiquen entre setembre i novembre.

## Distribució

Creixen en els boscos de fulla perenne de fulla ampla a les muntanyes; entre els 300 fins als 2500 m a Taiwan.

## Taxonomia

Quercus longinux va ser descrita per Hayata i publicat a Journal of the College of Science, Imperial University of Tokyo 30(1): 292–293. 1911.

### Etimologia

Quercus: nom genèric del llatí que designava igualment al roure i a l'alzina.
longinux: epítet

## Referències

* ↑ The Plant List, Quercus lobbii Ettingsh.
* ↑ Descripció de Quercus longinux
* 1 2 Flora of China, Cyclobalanopsis longinux (Hayata) Schottky, 1912. 长果青冈 chang guo qing gang
* ↑ Hayata Bunzô 1911. Journal of the College of Science, Imperial University of Tokyo 30(1): 292–293 description in Latin, commentary in English
* ↑ «Quercus longinux». Tropicos.org. Missouri Botanical Garden. [Consulta: 27 octubre 2019].

## Enllaços externs

* dibuix lineal, Flora of China Illustrations vol. 4, fig. 390, dibuix 3 a la part superior dreta
# Quercus macranthera

Quercus macranthera (Roure del Caucas o Roure de Pèrsia) és un tipus de roure caducifoli que pertany a la família de les fagàcies. Està dins de la secció Mesobalanus del gènere Quercus.

## Descripció

Quercus macranthera és un arbre caducifoli de ràpid creixement. Pot créixer fins als 25-30 m i amb una capçada estesa. L'escorça és de color porpra grisa i escamosa gruixuda. Les branques són de color marró ataronjat tomentós, gruixudes, convertint en glabres; brot oferta 1 a 1,5 cm de llarg, de color marró fosc vermell i peludes a la punta. Les fulles fan 10-20 per 7-13 cm, obovades lanceolades a ovades. L'àpex és punxegut, base cuneada, dures, coriàcies, marge de 8 a 12 parells de lòbuls poc profunds. Els lòbuls són més petits a prop de l'àpex, de color gris verd per sobre, gris tomentós per sota. El pecíol pubescent 1-2 cm de llarg. Les flors masculines són aments pubescents, d'entre 5 a 8 cm de llarg. Les glans fan 2,5 cm de llarg, ovoides, sèssils o gairebé tancats, amb una cúpula que ocupa la meitat de la gla, amb petites escates peludes, lanceolades. Les glans maduren al cap d'1 any.

## Hàbitat

És originari de l'Àsia occidental (nord de l'Iran, Turquia, i en el Caucas a Armènia i Azerbaidjan) que de forma ocasional se cultiva com un arbre ornamental a Europa que pot arribar a fer fins als 30 metres d'alt. Creix en hàbitats de qualsevol tipus de sòls, fins i tot els calcaris, però prefereix llocs secs.

## Referències

* ↑ Bull. Soc. Imp. Naturalistes Moscou 11(2):259. 1838. GRIN. «Quercus macranthera information from NPGS/GRIN». Taxonomy for Plants. USDA, ARS, National Genetic Resources Program, 10-07-2002. Arxivat de l'original el 2011-06-05. [Consulta: 19 juliol 2010].
* ↑ Mitchell, A., Wilkinson, J.. Trees of Britain and Northern Europe. Collins, 2001.
# Quercus lyrata

Quercus lyrata és un tipus de roure que pertany a la secció dels roures blancs, del gènere Quercus. És natiu en les zones humides de terres baixes del sud-est dels Estats Units, des de Delaware fins al sud d'Illinois i més al nord al de Florida i el sud-est de Texas.

## Descripció

És un arbre caducifoli de grandària mitjana, que creix fins als 20 m d'alçada, amb un tronc de fins a 80 cm (rarament 140 cm) de diàmetre. Les fulles fan entre 10 a 16 cm (rarament 20 cm) de llarg i entre 5 a 10 cm d'ample, profundament lobulades, sovint una mica en forma de lira, d'aquí prové el terme (lyrate), de color verd fosc per sobre, més pàl·lid i sovint finament peludes per sota. Les flors són aments, produïdes a la primavera i les glans i amb un període de maduració d'entre 6 a 7 mesos. Les glans fan entre 2,5 a 5 cm de llarg i entre 2 a 4 cm d'ample, en gran part delimitades per la cúpula (tassa de la gla).
El nom comú prové de les glans estan tancats en gran manera a la copa; el nom científic "lyrate" prové de la forma de lira de les fulles.
La fusta és valuosa, similar a la d'altres roures blancs, i utilitzats per a les mateixes finalitats.

## Referències i enllaços externs

* Flora of North America: Quercus lyrata
* Quercus lyrata images at bioimages.vanderbilt.edu Arxivat 2011-06-06 a Wayback Machine.
# Ptxegatlukai

Ptxegatlukai - Пчегатлукай (rus) - és un aül, un poble, de la República d'Adiguèsia, a Rússia. Es troba molt a prop de la confluència del riu Psékups en l'embassament de Krasnodar, a 10 km a l'oest de Ponejukai i a 73 km al nord-oest de Maikop, la capital de la república.
Pertanyen a aquest municipi els pobles de Kazazov, Kotxkin, Krasni i Txetuk.
# Ptxelovodni

Ptxelovodni (en rus: Пчеловодный) és un poble (un khútor) de l'óblast de Rostov, a Rússia, que en el cens del 2010 tenia 723 habitants, pertany al districte d'Aksai.

## Referències

* ↑ Паспорт муниципального образования «Мишкинское сельское поселение» Аксайского муниципального района
# Donbassita

La donbassita és un mineral de la classe dels silicats, que pertany al grup de la clorita. Rep el nom de la regió ucrainiana de Donetsk (Donbass).

## Característiques

La donbassita és un silicat de fórmula química Al$_{4.33}$(AlSi₃O$_{10}$)(OH)₈. Cristal·litza en el sistema monoclínic. La seva duresa a l'escala de Mohs es troba entre 2 i 2,5.
Segons la classificació de Nickel-Strunz, la donbassita pertany a «09.EC - Fil·losilicats amb plans de mica, compostos per xarxes tetraèdriques i octaèdriques» juntament amb els següents minerals: minnesotaïta, talc, wil·lemseïta, ferripirofil·lita, pirofil·lita, boromoscovita, celadonita, chernykhita, montdorita, moscovita, nanpingita, paragonita, roscoelita, tobelita, aluminoceladonita, cromofil·lita, ferroaluminoceladonita, ferroceladonita, cromoceladonita, tainiolita, ganterita, annita, ephesita, hendricksita, masutomilita, norrishita, flogopita, polilitionita, preiswerkita, siderofil·lita, tetraferriflogopita, fluorotetraferriflogopita, wonesita, eastonita, tetraferriannita, trilitionita, fluorannita, xirokxinita, shirozulita, sokolovaïta, aspidolita, fluoroflogopita, suhailita, yangzhumingita, orlovita, oxiflogopita, brammal·lita, margarita, anandita, bityita, clintonita, kinoshitalita, ferrokinoshitalita, oxikinoshitalita, fluorokinoshitalita, beidel·lita, kurumsakita, montmoril·lonita, nontronita, volkonskoïta, yakhontovita, hectorita, saponita, sauconita, spadaïta, stevensita, swinefordita, zincsilita, ferrosaponita, vermiculita, baileyclor, chamosita, clinoclor, cookeïta, franklinfurnaceïta, gonyerita, nimita, ortochamosita, pennantita, sudoïta, glagolevita, borocookeïta, aliettita, corrensita, dozyïta, hidrobiotita, karpinskita, kulkeïta, lunijianlaïta, rectorita, saliotita, tosudita, brinrobertsita, macaulayita, burckhardtita, ferrisurita, surita, niksergievita i kegelita.

## Formació i jaciments

Va ser descoberta a Donetsk, localitat que dona nom a l'óblast de Donetsk, a Ucraïna. També ha estat descrita en altres indrets d'Ucraïna, així com a Bèlgica, Bòsnia, França, Alemanya, Espanya (Andalusia i Aragó), Portugal, el Gabon, Moçambic, Rússia, els Estats Units, el Japó, Austràlia i l'Antàrtida.

## Referències

* ↑ «Donbassite» (en anglès). Mindat. [Consulta: 21 agost 2019].
# Rabha Autonomous Council

Rabha Autonomous Council és una entitat autònoma d'Assam creada el juliol de 1995 per a l'ètnia dels rabha. També se la coneix pel nom alternatiu de Rabha-Hasong nom que proposen els rahba pel seu estat separat.
Es va constituir amb la seva seu a la ciutat de Dudhnai. La jurisdicció d'aquest consell s'estén fins a l'àrea de Rani del districte de Kamrup i abasta gairebé tot el districte de Goalpara. El consell autònom es va crear per una petició històrica de la zona de Rabha. L'any 2013 es van celebrar les primeres eleccions per constituir el Consell General.

## Referències

* ↑ Rabha Council Act challenged in SC Arxivat 2016-03-04 a Wayback Machine., The Assam Tribune
* ↑ Assam tribal council polls today amid bandh call , Indian Express